Държавен вестник, бр. 64, 2015 г., стр. 15

БРОЙ  64	
Д Ъ Р Ж А В Е Н  В Е С Т Н И К 	
СТР.  15  
Член 11
Допълнителна информация
1. Ако замолената страна счете за не-
достатъчна информацията, представена за 
обосноваване на молбата за екстрадиция, тя 
може да поиска допълнителна информация. 
Същевременно замолената страна може да 
вземе необходимите мерки за осигуряване на 
наблюдение на лицето, чиято екстрадиция се 
иска, за да се предотврати възможността то 
да напусне границите на нейната държава.
2. В случая, предвиден в точка 1 на този 
член, молещата страна взема необходимите 
мерки, за да представи на другата страна тази 
допълнителна информация в максимално 
кратък срок.
Член 12
Задържане до получаване на молбата за 
екстрадиция
1. В спешни случаи и при наличие на ос-
нования да се предполага, че лицето, чиято 
екстрадиция се иска, може да се укрие, мо-
лещата страна има право да се обърне към 
замолената страна с молба за задържане на 
исканото лице до получаването на молбата 
за екстрадиция. Такава молба се подписва от 
съответното длъжностно лице на компетент-
ния орган на молещата страна и може да бъде 
предадена чрез Международната организация 
на криминалната полиция – Интерпол, или 
директно, включително и чрез електронни 
средства за предаване на данни.
2. Тази молба трябва да съдържа:
а) необходимата информация за лицето, чи-
ето задържане се иска, включително сведения 
за гражданството и мястото на неговото пре-
биваване, както и описание на външността му, 
включително снимки или други изображения, 
както и пръстови отпечатъци, ако има такива;
б) кратко описание на фактическите обстоя-
телства на престъплението, в извършването на 
което лицето е обвинено или за извършването 
на което е осъдено, включително сведения за 
времето и мястото на извършването му, както и 
за материалната щета, ако такава е причинена;
в) текста на съответния член от закона на 
молещата страна, въз основа на който деянието 
се признава за престъпление, с посочване на 
предвиденото от закона наказание за даденото 
престъпление, както и на членовете относно 
давностните срокове за привличане към на-
казателна отговорност или за привеждане на 
присъдата в изпълнение;
г) заверено копие от постановлението (оп-
ределението) за задържане под стража или от 
присъдата, влязла в законна сила;
д) сведения за това, каква част от срока 
на наказанието „лишаване от свобода“ вече 
е изтърпяна, както и за частта от срока на 
наказанието, която остава да се изтърпи;
е) гаранция за това, че молбата за ек-
страдиция на даденото лице и необходимите 
документи ще бъдат незабавно изпратени.
3. Замолената страна незабавно взема 
решение по тази молба в съответствие със 
своето законодателство и веднага информи-
ра за това молещата страна, както и взема 
всички необходими мерки за установяване на 
мястото на пребиваване на издирваното лице 
на своята територия за неговото задържане 
и арест.
4. Лице, арестувано на основание на такава 
молба, трябва да бъде задържано под стража 
и се освобождава след изтичане на 40 дено-
нощия от момента на арестуването му, ако 
не постъпи молба за екстрадиция.
5. Освобождаването на лицето в съответ-
ствие с точка 4 на този член не е пречка за 
повторното му арестуване и задържане под 
стража с цел екстрадиция при получаването 
на молбата за екстрадиция и необходимите 
документи.
Член 13 
Предаване на лица
1. След получаване на уведомлението за 
удовлетворяване на молбата за екстрадиция 
Страните във възможно най-кратък срок оп-
ределят времето, мястото и процедурата за 
предаване на исканото лице.
2. Процедурата за предаване на исканото 
лице включва и съставяне на протокол за 
предаване в два екземпляра, подписан от 
компетентните органи на двете страни. При 
необходимост пълномощията на представи-
телите на молещата страна за получаване на 
исканото лице могат да се удостоверят със 
съответните документи съгласно предвари-
телна договореност между страните.
3. Лицето се приема на територията на 
замолената страна в срока, съгласуван между 
двете страни. Ако лицето не бъде прието в 
договорения срок, замолената страна може 
да го освободи и да откаже да го екстрадира.
4. Ако по независещи от нея обстоятел-
ства някоя от Страните не може навреме да 
предаде или да приеме лицето, подлежащо 
на екстрадиция, тя незабавно информира 
за това другата страна. Страните съвместно 
определят нов срок за предаване, като при 
това се прилагат разпоредбите на точка 3 от 
този член.
Член 14
Отлагане на екстрадиция или временно 
предаване
1. Ако лицето, чиято екстрадиция се иска, 
е привлечено към наказателна отговорност 
или е осъдено за друго престъпление на тери-
торията на замолената страна, екстрадицията 
му може да бъде отложена до прекратяване 
на наказателното производство, до приключ-